
REPUBLIKA HRVATSKA
TRGOVAČKI SUD U ZADRU							
Dr. Franje Tuđmana 35 

U   I M E   R E P U B L I K E   H R V A T S K E

R J E Š E N J E


Trgovački sud u Zadru u ime Republike Hrvatske, OIB: 39670464653, po sucu ovog suda Ardeni Bajlo, u skraćenom stečajnom postupku nad stečajnim dužnikom BRUNAC d.o.o., Vodice, Brunac 5, OIB: 92161498244, 17. svibnja 2017. 


r i j e š i o   j e


           Odbacuje se zahtjev Financijske agencije od 27. ožujka 2017. za provedbu skraćenoga stečajnog postupka nad dužnikom BRUNAC d.o.o., Vodice, Brunac 5, OIB: 92161498244.

Obrazloženje

	Financijska agencija podnijela je zahtjev za pokretanje skraćenog stečajnog postupka nad stečajnim dužnikom BRUNAC d.o.o., Vodice.
           Dana 8. svibnja 2017. stečajni dužnik dostavio je sudu podnesak u kojem navodi da je podmirio sva dugovanja i da mu račun nije blokiran, te potvrdu Financijske agencije da društvo BRUNAC d.o.o., Vodice na dan 5. svibnja 2017. više nije u blokadi i da nema evidentiranih neizvršenih osnova za plaćanje.  
Odredbom čl. 428. Stečajnog zakona (Narodne novine 71/15) propisano je da će sud provesti skraćeni stečajni postupak nad pravnom osobom ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iste iz sudskog registra.
	S obzirom da se u konkretnom slučaju nije ispunila jedna od kumulativno određenih pretpostavki iz članka 428. stavka 1. podstavka 2. SZ-a to je odlučeno kao u izreci rješenja. 

U Zadru, 17. svibnja 2017.

Sutkinja:
    Ardena Bajlo


UPUTA O PRAVNOM LIJEKU: 
Protiv ovog rješenja dopuštena je žalba u roku od 8 dana od primitka istog. Žalba se podnosi u tri primjerka putem ovog suda za Visoki trgovački sud.


Dostaviti: 
· predlagatelju
· stečajnom dužniku
· e-oglasna ploča
· u spis.


